<classify> Akizungumza na gazeti hili, Mayanja alisema Lufungo amekuwa na mchango mkubwa kwenye timu hiyo, tangu alipoanza kumpa nafasi na ndiye muhimu safu ya ulinzi kwenye mechi za mwishoni.Nilianza kumtumia kwenye mechi ya Yanga baada ya Abdi Banda kutolewa kwa kadi nyekundu, kuanzia pale nilimtumia katika kila mechi kutokana na kufurahishwa na utendaji wake wa kazi ambayo alikuwa akiifanya kikamilifu pasipo hofu ya kwamba anachezea timu kubwa, alisema Mayanja.Kocha huyo alisema mbali ya uwezo wake uwanjani, lakini beki huyo msomi ana nidhamu ya hali ya juu ndani na nje ya uwanja. Ni mchezaji anayejua vizuri kutimiza majukumu yake uwanjani, anacheza kwa kujituma na kushirikiana vizuri na anaocheza nao, hivyo ndiyo vitu muhimu kwa wachezaji na anaweza kufika mbali kama ataendelea.Simba walikuwa wanamdharau mwanzoni, lakini Lufungo ni mtu muhimu kwao, alisema Mayanja. Beki huyo alijiunga na Simba kwenye dirisha dogo la usajili msimu uliomalizika hivi karibuni akitokea African Sports ya Tanga.  <topic>: michezo 